Unser frûntlich grues vor, lieber schulthis. Es ist ûns unvergessen, das wir dir me
geschriben hant von der schuld wegen, so denn Cuono Schilling dem Koelner von
wines wegen schuld ist xxi gulden, dero ûnß xvii von des boͤsen pfenigs
wegen gezichent nach dem und der Koͤlner uns die von im geschigkett
hat, das du verschaffen soͤltest, das wir von soͤlicher schuld von Schilling
bezalt wurden, das aber noch nit bescheͣchen ist. Begerent wir an dich,
das du mit dem selben Schilling verschaffen wellest, das er ûns der
vorgemelten schuld bezal, den̄ wir im nit lenger beiten wellen. Ouch
solt du mit im reden, das er den Koelner sinr schuld ouch bezal, denn uns
nit lieb ist, das er sich clagen soͤlle. Dar zuͤ seit ouch der Koͤlner, das im
Kurtzo des venrrners tochter man etzwas soͤlle, nemlich ii guld und ouch den
schaden, so dar uff gangen sye. Begert ouch, das wir verschaffen, das er der
selb selben schuld ouch bezalt werd, wand wir nu nit gern hant, das sich
froͤmd luͤt erclagen soͤllen, dar um̄ solt du ouch mit dem reden, das er
inn unclagtber mache. Den̄ soͤlt ûns ûtzit von im missvelligs zuͤ gezo-
gen werden, hetten wir nit gern von der wegen sich denn soͤlichs machte.
Datū xvi die februarÿ anno Dm̄ etc xliiii.
Schulths und ratt
zuͤ Bern